Tunel Poľana

Tunel Poľana je diaľničný jednorúrový tunel s dĺžkou 898 metrov na Slovensku v okrese Čadca. Tunel sa nachádza na diaľnici D3 v úseku Svrčinovec - Skalité. 

Zmluva o dielo na výstavbu bola uzavretá 28. júna 2013, samotná výstavba bola oficiálne spustená 25. októbra 2013 odovzdaním staveniska zhotoviteľovi, základný kameň stavby bol slávnostne položený 30. októbra 2013. Razba tunela bola zahájená 31. júla 2014 slávnostným osadením sošky sv. Barbory pri západnom portáli.

Po 15 mesiacoch práce bol tunel 7. septembra 2015 slávnostne prerazený a v polovičnom profile odovzdaný do užívania 10. júna 2017.

Zhotoviteľom bolo konzorcium firiem Váhostav – SK, a.s., Doprastav, a.s., Strabag, s.r.o. a Metrostav SK a.s. Celý projekt bol spolufinancovaný z TEN-T programu Európskej únie.

Referencie 

Poľana
Doprava v okrese Čadca
Stavby v okrese Čadca
Skalité
Diaľnica D3 (Slovensko)